MUNICIPIUL  CRAIOVA

CONSILIUL LOCAL AL  MUNICIPIULUI CRAIOVA




  HOTĂRÂREA NR.64
privind aprobarea tarifului de adopţie la distanţă – cazare în adăpostul canin Breasta
    Consiliul Local al Municipiului Craiova întrunit în şedinţa ordinară din  data de 30.01.2014;

    Având în vedere raportul nr.13605/2014 al Direcţiei Servicii Publice prin care se propune aprobarea tarifului de adopţie la distanţă – cazare în adăpostul canin Breasta şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;
În conformitate cu prevederile  Legii nr.51/2006 privind serviciile comunitare de utilităţi publice, modificată prin Ordonanţa de Urgenţă a Guvernului nr.13/2008, Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, modificată şi completată, aprobată prin Legea nr.3/2003 şi Hotărârii Guvernului nr.1059/2013 pentru aprobarea Normelor metodologice de aplicare a Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân;

În temeiul art.36 alin. 2 lit. d coroborat cu alin.6 lit. a pct.14, art.45 alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

    Art.l. Se aprobă tariful privind adopţia la distanţă – cazare în adăpostul canin Breasta, în cuantum de 8,48 lei/câine/zi, inclusiv TVA.
    Art.2. Pe data prezentei hotărâri, se modifică în mod corespunzător anexa nr.3 a contractului de delegare a gestiunii serviciului de ecarisaj din municipiul Craiova, aprobat prin  Hotărârea Consiliului Local al Municipiului Craiova nr.417/2011.

      Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Salubritate Craiova S.R.L. vor aduce la îndeplinire prevederile prezentei hotărâri.

